Saam met Fred Archer het Adams die sogenaamde sone-stelsel (Engels zone system) ontwikkel, 'n metode om die regte beligting van 'n foto te bepaal en die kontras van die gedrukte foto aan te pas. Die klaarheid en diepte, wat hy sodoende bereik het, het sowel sy eie fotografiese werk asook dié van sy leerlinge gekenmerk. Adams het - ongeag hulle grootte, gewig, voorbereidingstyd en filmkoste - oorwegend gebruik gemaak van groot-formaat-kameras aangesien hulle beeldresolusie steeds bygedra het om 'n buitengewone skerpte van sy foto's te bereik.
Saam met sy kollegas Edward Weston en Imogen Cunningham het Adams die Group f/64 gestig. Hulle het later die fotografiese afdeling van die Museum of Modern Art geskep. Adams se tydlose en in visuele opsig indrukwekkende fotografiese werke word nog steeds vir kalenders, posters en boeke gebruik, en sy werk het sodoende vir 'n breë publiek maklik herkenbaar geword.
Close-up van blare uit die Glacier National Park, Montana
Plaaswerkers in Mazanar War Relocation Center, met Mt. Williamson in die agtergrond
Die McDonald-meer, Glacier National Park, in die aandskemer
Wikimedia Commons het meer media in die kategorie Ansel Adams.
Ontsluit van "https://af.wikipedia.org/w/index.php?title=Ansel_Adams&oldid=1889608"
Last edited on 17 Januarie 2019, at 13:44